Legal Document

Category: 14

Text:
198. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ.  ΑΣΦΑΛΙΣΕΩΝ Αριθ. Φ.21/1927 της 22 Οκτ./14 Νοεμ. 1991 (ΦΕΚ Β΄ 934) Κανονισμός λειτουργίας του Ειδικού Λογαριασμού Αυτασφάλισης. Έχοντας υπόψη: 1.Τις διατάξεις της παρ. 2 του άρθρ. 5 του Νόμ. 861/1979. 2.Τις διατάξεις του άρθρ. 16 του Α.Ν. 1846/51. 3.Τις διατάξεις της παρ. 11 του άρθρ. 36 του Νόμ. 1902/90. 4.Τις αριθ. 140 και 153 αποφάσεις του Δ.Σ. του ΙΚΑ που λήφθηκαν κατά τις αριθ. 15/4.7.91 και 16/18.7.91 συνεδριάσεις του αντίστοιχα και υποβλήθηκαν σ' εμάς με το αριθ. Α23/590/26.7.91 έγγραφο του Ιδρύματος. 5.Την αριθ. Υ 1540/91 (ΦΕΚ 754)απόφαση του Πρωθυπουργού και Υπουργού Υγείας, Προνοίας και Κοινωνικών Ασφαλίσεων «Ανάθεση αρμοδιοτήτων στον Υφυπουργό», αποφασίζουμε: Εγκρίνουμε την έκδοση κανονισμού σχετικά με τη λειτουργία του ειδικού Λογαριασμού Αυτασφάλισης που έχει ως εξής: Ασφαλιζόμενα Πρόσωπα-Προϋποθέσεις Άρθρ.1.-Στο συσταθέντα στο ΙΚΑ, με το άρθρ. 36 του Νόμ. 1902/90 (ΦΕΚ Α΄ 138), λογαριασμό προαιρετικής υπαγωγής στην ασφάλιση ο οποίος για συντομία θα αναφέρεται στο εξής ως "λογαριασμός", μπορούν με αίτησή τους να υπαχθούν τα πρόσωπα που συγκεντρώνουν σωρευτικά τις ακόλουθες προϋποθέσεις: (Μετά τη σελ. 70,885) Σελ. 70,887 Τεύχος 1125-Σελ. 47 Ίδρυμα Κοινωνικών Ασφαλίσεων 15Β.Β.α.197-198 α.Είναι Έλληνες υπήκοοι ή ομογενείς. Δεν απαιτείται η συνδρομή και των δύο ιδιοτήτων. Αρκεί να συντρέχει η μία εξ αυτών. β.Διαμένουν στην Ελλάδα. Δεν απαιτείται η κατά τους προσδιορισμούς του άρθρ. 51 του Αστ. Κώδικα, κατοικία στην Ελλάδα. Αρκεί η διαπίστωση της απλής διαμονής στην Ελλάδα. γ.Δεν ασφαλίζονται υποχρεωτικά ή προαιρετικά στον Κλάδο συντάξεων του ΙΚΑ ή άλλον φορέα ασφάλισης ή του δημοσίου. Η προϋπόθεση αυτή προκύπτει από υπεύθυνη δήλωση που συνυποβάλλεται με την αίτηση. Εάν οποτεδήποτε στο μέλλον διαπιστωθεί ότι για την ίδια χρονική περίοδο διενεργήθηκε ασφάλιση στον παρόντα "ειδικό λογαριασμό αυτασφάλισης" και στον κλάδο συντάξεων του ΙΚΑ ή άλλου φορέα ασφάλισης ή του δημοσίου η ασφάλιση στον ειδικό "λογαριασμό" ακυρώνεται και οι ήδη καταβληθείσες αντίστοιχες ασφαλιστικές εισφορές επιστρέφονται άτοκες μετά από αφαίρεση ποσοστού 4,5% επί του συνόλου. δ.Έχουν συπληρώσει το 16ο έτος της ηλικίας τους ανεξαρτήτως φύλλου και δεν έχουν υπερβεί το 63ο έτος της ηλικίας τους οι άνδρες και το 58ο έτος οι γυναίκες. ε.Ειδικά οι επιθυμούντες να υπαχθούν στον παρόντα "λογαριασμό" για τον κίνδυνο της αναπηρίας δεν πρέπει να έχουν συμπληρώσει το 55ο έτος της ηλικίας τους. Η ηλικία των αιτούντων αποδεικνύεται κατά τα οριζόμενα από τις διατάξεις του άρθρ. 10 του Α.Ν. 1846/51 όπως ισχύουν σήμερα. Καλυπτόμενοι Κίνδυνοι-Ποσοστό εισφοράςΑσφαλιστική Κλάση Άρθρ.2.-1.Η ασφάλιση στον παρόντα "λογαριασμό" διενεργείται μόνο για τον κλάδο κύριας συντάξεως και καλύπτει τους κινδύνους γήρατος, αναπηρίας, και θανάτου όπως αυτοί προσδιορίζονται στη νομοθεσία του ΙΚΑ. Τα πρόσωπα που έχουν συμπληρώσει ημερολογιακά το 55ο έτος της ηλικίας τους κατά την ημερομηνία υποβολής της αίτησης για ένταξη στο "λογαριασμό" δεν μπορούν να υπαχθούν στην ασφάλιση για τον κίνδυνο της αναπηρίας και δεν καταβάλλουν τις εισφορές που αντιστοιχούν στον κίνδυνο αυτό, υπάγονται όμως υποχρεωτικά στην ασφάλιση για τους 2 άλλους κινδύνους (γήρατος και θανάτου). Σελ. 70,888 Τεύχος 1125-Σελ. 48 Σε όλους τους λοιπούς ενδιαφερόμενους δεν παρέχεται δυνατότητα επιλεκτικής υπαγωγής στην ασφάλιση για ένα μόνο ή δύο από τους τρεις ασφαλιστικούς κινδύνους αλλά υποχρεωτικά υπάγονται στην ασφάλιση και καταβάλλουν τις εισφορές που αντιστοιχούν και στους τρεις ασφαλιστικούς κινδύνους (αναπηρίας-γήρατος-θανάτου). 2.Για τους αιτούντες οι οποίοι, σύμφωνα με τις σχετικές διατάξεις της νομοθεσίας του ΙΚΑ, κατά την ημερομηνία υποβολής της αίτησής τους είναι 40 ετών το ποσοστό ασφαλίστρου με βάση το οποίο θα ασφαλίζονται είναι αυτό που ισχύει κάθε φορά για τον κλάδο σύνταξης του ΙΚΑ αναλυόμενο κατά κίνδυνο ως εξής: Κίνδυνος γήρατος τα 52% του ισχύοντος κάθε φορά ασφαλίστρου. Κίνδυνος αναπηρίας τα 26% του ισχύοντος κάθε φορά ασφαλίστρου. Κίνδυνος θανάτου τα 22% του ισχύοντος κάθε φορά ασφαλίστρου. Το ανωτέρω ποσοστό ασφαλίστρου και με την ίδια κατά καλυπτόμενο κίνδυνο ανάλυση αυξάνεται κατά μισή ποσοστιαία μονάδα (0,5%) για κάθε έτος ηλικίας από το 41ο μέχρι το 63ο και μειώνεται κατά το ίδιο ποσοστό από το 39ο μέχρι το 16ο. Για το πλήρες δηλαδή ασφάλιστρο λειτουργεί η σχέση (Α+0,5Χ) όπου Α=το ασφάλιστρο που ισχύει κάθε φορά για τον κλάδο σύνταξης του ΙΚΑ για τον αιτούντα που είναι 40 ετών, 0,5=η μισή ποσοστιαία μονάδα αύξησης ή μείωσης του ασφαλίστρου (+) και Χ ή πάνω ή κάτω από το 40ό έτος της ηλικίας του συγκεκριμένου αιτούντος. Ειδικότερα για τα ασφάλιστρα των επί μέρους ασφαλιστικών κινδύνων οι σχέσεις είναι, (1) γήρατος: 52%(Α+0,50Χ), (2) αναπηρίας: 26% (Α+0,5Χ) και 22% (Α+0,5Χ). Το ποσοστό ασφαλίστρου που θα καταβάλλουν ειδικά οι ασφαλισμένοι που είναι 55 έως 63 ετών κατά την υποβολή της αίτησης ένταξης στο "λογαριασμό" μειώνεται κατά το ποσοστό που αντιστοιχεί στον κίνδυνο αναπηρίας (Α+0,5Χ) –26% (Α+0,5Χ) όπως κατά τ' ανωτέρω προσδιορίζεται. 15Β.Β.α.198 Ίδρυμα Κοινωνικών Ασφαλίσεων 3.Οι ασφαλισμένοι που εντάσσονται στον παρόντα "λογαριασμόν" υποχρεούνται να καταβάλλουν κάθε μήνα το ποσό εισφορών που προκύπτει από τον πολλαπλασιασμό του κατά τ΄ ανωτέρω προσδιοριζομένου ασφαλίστρου με το 25πλάσιο του ισχύοντος κάθε φορά τεκμαρτού ημερομισθίου της ασφαλιστικής κλάσης της παρ. 1 του άρθρ. 37 του Α.Ν. 1846/51 την οποία, κατά τη στιγμή υποβολής της αίτησής τους, επιλέγουν. Δεν μπορεί να επιλεγεί από τους ενδιαφερόμενους, σύμφωνα με τη διάταξη της παρ. 5 του άρθρ. 36 του εξουσιοδοτούντος νόμου, ασφαλιστική κλάση κατώτερη της 14ης. 4.Μετά τη συμπλήρωση τριετίας στην ασφαλιστική κλάση που αρχικά επιλέχθηκε ή σε κάθε επόμενη αυτής ασφαλιστική κλάση είναι επιτρεπτό, με έγγραφη αίτησή του, να καταταγεί ο ενδιαφερόμενος στην αμέσως μεγαλύτερη ασφαλιστική κλάση. Η ασφάλιση στη νέα αυτή μεγαλύτερη ασφαλιστική κλάση αρχίζει από την 1η Ιανουαρίου του επόμενου έτους από την υποβολή της αίτησης και το δικαίωμα αυτό για αλλαγή προς τα πάνω ασφ/κής κλάσεως εξαντλείται όταν ο ασφαλισμένος συμπληρώσει ημερολογιακά το 55ο έτος της ηλικίας του. Έναρξη ασφάλισις -Ημέρες ασφάλισηςΣυνέπειες συνδρομής αναπηρίας Άρθρ.3.-1.Η ασφάλιση στον παρόντα "λογαριασμό" αρχίζει από την πρώτη του επόμενου μήνα εκείνου της υποβολής έγγραφης αίτησης από τον ασφαλισμένο και διενεργείται για 25 ημέρες κάθε μήνα και 300 για κάθε χρόνο. 2.Κατά την πρώτη εφαρμογή του κανονισμού αυτού έναρξης της ασφάλισης μπορεί να ανατρέξει αναδρομικά από 1.11.1990 με την προϋπόθεση ότι ο επιθυμών την αναδρομική αυτή ασφάλιση θα υποβάλλει σχετικά έγγραφο μέσα σε 6 το πολύ μήνες από τη δημοσίευση του παρόντος. Επιτρέπεται η επιλεκτική έναρξη της αναδρομικής ασφάλισης στο "λογαριασμό" από άλλη ημερομηνία που θα βρίσκεται μεταξύ της 1.11.90 και της ημερομηνίας υποβολής της αίτησης ένταξης. Οι εισφορές που θα προκύψουν από την αναδρομική (από 1.11.1990) ή μεταγενέστερη έναρξη της ασφάλισης καταβάλλονται χωρίς πρόσθετα τέλη ή εφάπαξ ή σε έξι (6) διαδοχικές ισόποσες μηνιαίες δόσεις μαζί με τις τρέχουσες εισφορές. Η πρώτη από τις δόσεις αυτές καθίσταται απαιτητή στο τέλος του μηνός της κοινοποίησης της σχετικής απόφασης. Ο αιτών την αναδρομική (από 1.11.90 και μετά) ασφάλιση εντάσσεται υποχρεωτικά στο ασφάλιστρο που αντιστοιχεί στην ηλικία που έχει κατά τη στιγμή υποβολής της αίτησης και όχι στην ηλικία που είχε την 1.11.1990. 3.Εάν κατά το χρόνο υποβολής της αίτησης υπαγωγής στην ασφάλιση του "λογαριασμού" ο ασφαλισμένος είναι ανάπηρος, λόγω πάθησης ή βλάβης ή εξασθένησης σωματικής ή πνευματικής με ποσοστό ανατομοφυσιολογικής βλάβης 67% και άνω, δεν θεμελιώνει δικαίωμα σύνταξης για την πάθηση ή βλάβη ή εξασθένηση αυτή. Η διαπίστωση της συνδρομής της ανατομοφυσιολογικής βλάβης του προηγούμενου εδαφίου ανατίθεται στις Πρωτοβάθμιες Υγειονομικές Επιτροπές του άρθρ. 27 του Κανονισμού Ασφαλιστικής αρμοδιότητας του ΙΚΑ επιτρεπομένης προσφυγής κατά των σχετικών γνωματεύσεων των ΑΥΕ σύμφωνα με τα οριζόμενα στην παρ. 8 του άρθρ. 28 και του άρθρ. 35 του Κανονισμού Ασφ. Αρμοδιότητος. Και για τους ασφ/νους της παραγράφου αυτής ισχύουν τα όσα αναφέρονται στο β΄ εδάφιο της παρ. 1 του άρθρ. 2 του παρόντος. 4.Η ασφάλιση στο "λογαριασμό" εξομοιώνεται με την υποχρεωτική ασφάλιση στο Ίδρυμα και ο διανυόμενος σ' αυτόν χρόνος ασφάλισης, είναι θεμελιωτικός δικαιώματος λήψης παροχών συντάξεων συναριθμούμενος με τις ημέρες υποχρεωτικής ή προαιρετικής ασφάλισης σύμφωνα με άλλες διατάξεις εκτός των εξαιρέσεων της παρ. 8 του άρθρ. 36 του νόμ. 1902/90. Οριστική διακοπή ή αναστολή της ασφάλισης Χρόνος και τρόπος καταβολής των εισφορών Άρθρ.4.-1.Η ασφάλιση στο "λογαριασμό" διακόπτεται οριστικά: α)Με το θάνατο του ασφαλισμένου. β)Με τη συνταξιοδότηση του ασφαλισμένου λόγω γήρατος ή αναπηρίας επ’ αόριστο. γ)Με δήλωση διαγραφής του ασφαλισμένου και δ)Λόγω καθυστέρησης καταβολής των εισφορών κάποιου μήνα περισσότερο από 2 χρόνια από τότε που κατέστησαν απαιτητές. Εάν η ασφάλιση στο "λογαριασμό" διακόπηκε οριστικά για τους ανωτέρω (γ) και (δ) λόγους μόνο για μία ακόμη φορά στο μέλλον με νεώτερη αίτηση μπορεί να ξαναρχίσει. Στην περίπτωση αυτή ο ενδιαφερόμενος εντάσσεται υποχρεωτικά στην ασφαλιστική κλάση που ήταν όταν διακόπηκε οριστικά η προγενέστερη ασφάλισή του και στο ασφάλιστρο της ηλικίας που διανύει κατά την υποβολή της αίτησης της νέας προσχώρησης. Δεν επιτρέπεται αναδρομική καταβολή των εισφορών από την προηγούμενη οριστική διακοπή μέχρι την επαναπροσχώρηση στην ασφάλιση και συνεπώς ο διαδραμών στο μεταξύ χρόνος θεωρείται οριστικά απωλεσθείς χρόνος ασφάλισης. 2.Η ασφάλιση στο "λογαριασμό" αναστέλλεται: α)Αν ο ασφαλισμένος αναλάβει εργασία ασφαλιστέα υποχρεωτικά στον κλάδο συντάξεων του ΙΚΑ ή άλλου φορέα ασφάλισης ή του δημοσίου, β)Αν ασφαλιστεί προαιρετικά κάνοντας χρήση άλλων διατάξεων στο ΙΚΑ ή σε άλλο φορέα ασφάλισης και γ)κατά τη διάρκεια που ο ασφ/νος λαμβάνει σύνταξη αναπηρίας ορισμένου χρόνου (βαριά, απλή, μερική). Εάν εκλείψουν οι ανωτέρω (α, β, γ) λόγοι της αναστολής η ασφάλιση ξαναρχίζει από την 1η του επόμενου μήνα και ο ασφαλισμένος εντάσσεται στην ασφαλιστική κλάση και το ασφάλιστρο που ήταν ενταγμένος κατά την επέλευση της αναστολής. 3.Οι εισφορές κάθε μήνα, υπολογιζόμενες κατά τα αναφερόμενα στην παρ. 3 του άρθρ. 2 του παρόντος, είναι καταβλητές μέχρι την τελευταία ημέρα του κάθε φορά επόμενου μήνα. (Μετά τη σελ. 70,888) Σελ. 70,889 Τεύχος 1125-Σελ. 49 Ίδρυμα Κοινωνικών Ασφαλίσεων 15Β.Β.α.198 Οι εισφορές που δεν καταβάλλονται μέχρι την ανωτέρω ημερομηνία επιβαρύνονται αυτοδίκαια από την επόμενη ημέρα με τα πρόσθετα τέλη της νομοθεσίας του Ιδρύματος όπως ισχύουν χωρίς ν’ απαιτείται η διαπίστωση υπαιτιότητος του καθυστερήσαντος την καταβολή. Οι εισφορές καταβάλλονται στο Υποκατάστημα του τόπου κατοικίας του ασφαλισμένου ακολουθουμένης της διαδικασίας που ισχύει για την υλοποίηση της προαιρετικής ασφάλισης του άρθρ. 41 του α.ν. 1846/51. 4.Μπορεί ο ασφαλισμένος, εάν το ζητήσει έγγραφα, να συνεχίσει την καταβολή των εισφορών και κατά την περίοδο που κατά τ' ανωτέρω (παρ. 2 εδάφ. γ΄ του παρόντος άρθρου) λαμβάνει σύνταξη αναπηρίας (βαριά, απλή ή μερική) ορισμένου χρόνου. 5.Σε περίπτωση θανάτου ασφαλισμένου πριν από τη συμπλήρωση του αναγκαίου για τη θεμελίωση δικαιώματος σύνταξης θανάτου χρόνου ασφάλισης τα δικαιοδόχα συντάξεως μέλη της οικογενείας του μπορούν να συνεχίζουν -στην ίδια ασφαλιστική κλάση και στο ίδιο ασφάλιστρο- την ασφάλιση που είχε ο αποβιώσας στο "λογαριασμό" μέχρι να θεμελιωθεί το συνταξιοδοτικό τους δικαίωμα. 6.Υπόχρεος για την καταβολή των εισφορών είναι κατ’ αρχήν ο ίδιος ο ασφαλισμένος μπορούν όμως να καταβληθούν στο όνομά του από οποιονδήποτε εξουσιοδοτημένο εκπρόσωπό του. Ειδικά και σύμφωνα με το 3ο εδάφιο της παρ. 6 του άρθρ. 36 του νόμ. 1902/90, μόνο για τα άγαμα παιδιά οι εισφορές μπορούν να καταβάλλονται για λογαριασμό των παιδιών από τον γονέα η κηδεμόνα. Η αίτηση υπαγωγής στην ασφάλιση του "λογαριασμού" υποβάλλεται από το άγαμο παιδί ανεξάρτητα από φύλλο, που είναι ήδη 16 ετών και η καταβολή των εισφορών από τον γονέα ή κηδεμόνα μπορεί να συνεχισθεί , ανεξάρτητα από ηλικία, μέχρι του αγάμου. Άμα επέλθει ο γάμος μόνος υπόχρεος για την καταβολή των εισφορών καθίσταται ο ασφαλισμένος. Ο γονέας ή κηδεμόνας που καταβάλλει τις εισφορές για την ασφάλιση του άγαμου παιδιού του δικαιούται να εκπέσει από την άμεση φορολογία του ατομικού του εισοδήματος τις εισφορές αυτές. Για το σκοπό αυτό τα μηνιαία γραμμάτια είσπραξης των εισφορών εκδίδονται στο όνομα του γονέα ή κηδεμόνα με απλή αναφορά σ' αυτά και του άγαμου παιδιού και χορηγείται στον καταβάλλοντα σχετική βεβαίωση από τις υπηρεσίες του Ιδρύματος όποτε ζητηθεί. Σελ. 70,890 Τεύχος 1125-Σελ. 50 7.Στην αρχή κάθε χρόνου απεικονίζεται στο ασφαλιστικό βιβλιάριο η χρονική περίοδος, οι ημέρες ασφάλισης και η ασφαλιστική κλάση του χρόνου ασφάλισης του προηγούμενου έτους για το οποίο έχουν ήδη καταβληθεί οι εισφορές. Η απεικόνιση αυτή μπορεί να πραγματοποιηθεί κατά την κρίση του ασφαλιστικού οργάνου και σε άλλες ημερομηνίες. 8.Για την ασφάλιση των προσώπων του άρθρ. 1 του παρόντος εφαρμόζεται επικουρικά και κατά το μέρος που δεν είναι αντίθετες στις διατάξεις του παρόντος κανονισμού, οι διατάξεις των άρθρ. 1-11. του Κανονισμού ασφάλισης ΙΚΑ. Διοίκηση διαχείριση και έλεγχος του «λογαριασμού» Άρθρ.5.-Ο "λογαριασμός" διοικείται από τα όργανα της Διοίκησης του ΙΚΑ. Η Διαχείριση του "λογαριασμού" ενεργείται σύμφωνα με τις διατάξεις για τη διαχείριση της περιουσίας του ΙΚΑ και είναι χωριστή από τη διαχείριση των πόρων, δαπανών και παροχών του ΙΚΑ. Ο προϋπολογισμός, απολογισμός και ισολογισμός του "λογαριασμού" συντάσσεται χωριστά και εγκρίνεται όπως ο προϋπολογισμός, απολογισμός και ισολογισμός του ΙΚΑ. Με την ίδια διαδικασία ενεργούνται κάθε φορά και οι αναγκαίες μεταβολές στον προϋπολογισμό του "λογαριασμού". Για τον έλεγχο της οικονομικής διαχείρισης του "λογαριασμού" και την επένδυση των διαθεσίμων κεφαλαίων εφαρμόζονται οι διατάξεις της νομοθεσίας του ΙΚΑ. Για την κάλυψη των λειτουργικών και λοιπών δαπανών του ο "λογαριασμός" αποδίδει στο ΙΚΑ κάθε χρόνο ποσό 4,5% επί των εσόδων του. 15Β.Β.α.198 Ίδρυμα Κοινωνικών Ασφαλίσεων